**Marko Parkkinen** (s. 19. maaliskuuta 1970 Helsinki) on suomalainen sarjayrittäjä ja uusien yritysten liikeideoihin erikoistunut yrityskonsultti. Hän oli mainosalalla johtotehtävissä 2000-luvun alussa.

Ura
---

Diplomi-insinööri ja liiketalouden bachelor-tutkinnon suorittanut Marko Parkkinen aloitti uransa Imatran Voiman markkinoinnissa ja sisäisenä konsulttina. Tämän jälkeen hän toimi toimitusjohtajana mainostoimisto Euro RSCG:ssä, kunnes vuonna 2002 perusti viiden partnerin kanssa mainostoimisto Bob Helsingin, jonka toimitusjohtajana ja sitten hallituksen puheenjohtajana hän toimi vuoden 2006 loppuun.

Parkkinen on ollut ja on edelleen mukana monessa yrityksessä joko suoraan tai perustamansa ja omistamansa kasvuyrityksiä hallinnoivan kehitys- ja konsulttiyhtiö Seedin kautta. Parkkinen toimii sen toimitusjohtajana.

Yritykset
---------

Vuosien 2010-2017 aikana Parkkinen on ideoinut ja perustanut eri yhteistyökumppaneiden kanssa useita yrityksiä, kuten proteiinipitoisia kasvisruokatuotteita lähiruokana tarjoavan Verso Food Oy:n, joka toi markkinoille härkäpapuvalmiste Härkiksen syyskuussa 2016 , Vaikutustoimisto Freud Oy:n (nyk. Vapa Impact Oy), tietoteknisiä ratkaisuja tarjoavan Taito United Oy:n, muovia korvaavia puupohjaisia materiaaleja kehittävän Woodly Oy:n (aik. Welmu International Oy) , paikallisesti toimiviin elintarvikeyrityksiin sijoittavan ja näiden kasvua ja kannattavuutta tehostavan Pro Finnish Oy:n, asumis- ja hoivapalveluja tarjoavan Palveluksessa Suomi Oy:n , rakennusalan käyttöön tarkoitettuja digitaalisia palveluita tarjoavan Digiraksa Oy:n (nykyisin Vizibler)  sekä Business Butler Oy:n (nykyisin Neadvice), jonka kehittämä palvelu automatisoi yritysten vierailuprosessin. Neadvice on alusta joka automatisoi kaikki toiminnot aina vieraan kutsumisesta kulunvalvontaan ja tilavarauksiin. 

### Aiempia yrityksiä

Parkkisen ideoimassa, kasvuyrittäjyyteen kannustavassa Oravanpesä-projektissa on perustettu makeisyritys Fekman Oy, koirapalvelutietokanta Dogia Oy,koulutusyritys Lifestyle Academy Oy sekä seniorikansalaisten työllistämiseen tähtäävä Ilolla Oy.

Yhdessä Lauri Hulkon kanssa Parkkinen perusti APE Payment Oy:n, jonka kehittämä nanomaksukukkaro on yhtenäinen maksujärjestelmä netin nanomaksuihin eli pieniin, jopa muutamien senttien suuruisiin maksuihin.

Parkkinen on ollut myös mukana omistajana ja hallituksen jäsenenä Kaipaus Oy:ssä, joka on nanoteknologiaan pohjautuvia tuoksukoruja valmistava yritys. Parkkinen perusti yrityksen keväällä 2006 Tuula Anttolan kanssa. Tuoksukorujen suunnittelusta vastaavat Antti Eklund, Harri Koskinen, Paola Suhonen ja Jussi Wright.

Parkkinen perusti yhdessä Lauri Hulkon ja Seppo Sairasen kanssa vuoden 2006 lopussa netissä toimivan mainosrahoitteisen uutis- ja viihdepalvelu News to Screen Oy:n. Parkkisen luotsaama palvelu ajautui konkurssiin kesällä 2009.

Omien yritysten perustamisten lisäksi Parkkinen on myös sijoittanut useisiin yrityksiin joko suoraan, tai yritystensä kautta. Eräs näistä on yhteiskunnallisella asialla jo arvostusta saanut Paptic Oy, joka on kehittänyt suomalaisen innovaation, biologisesti hajoavan vastineen muoville. Paptic ylsi finaalisijoille Kasvu Open 2016 kilpailussa.

Luottamustehtävät
-----------------

Marko Parkkinen on toiminut Gummerus Oy:n, Zeeland Oyj:n ja Nitro FX Oy:n hallituksen jäsenenä. Hän kuului myös puolustusministeriön asevelvollisuustyöryhmään sekä suomalaisen ruoan kilpailukykyä varmistavaan Kansallinen ruokastrategia 2020 -ryhmään.

Yhteiskuntaohjelmat
-------------------

Oravanpesä-projektin lisäksi Parkkinen on ollut ideoimassa ja käynnistämässä muitakin yhteiskuntaohjelmia. 

Esimiehestä johtajaksi -ohjelman tavoitteena on parantaa suomalaista työelämää johtamisen kautta. Siihen valitaan kerralla 30 tuoretta esimiestä kasvamaan esimiehistä johtajiksi.

Ravistajat 2013 -ohjelma haki kymmenen eniten suomalaisten arkea muuttanutta tai seuraavan kymmenen vuoden aikana muuttavaa yritystä. Finalistit esiteltiin 1.4.2014 julkaistussa Ravistajat-kirjassa, jonka yhtenä kirjoittajana Marko Parkkinen toimi.

Uudistuminen 2013 -hanke kiersi eri puolilla Suomea ja järjesti viisi alueellista pk-yritysten johdon työpajaa sekä kyselyn pk-yritysten uudistumiskyvystä ja -halusta. Ratkaisutoimisto Seedin kanssa yhteistyössä siinä toimivat Itella, MTV3, NASDAQ OMX Helsinki, Pohjola, Sitra ja Sonera.

HTK (Hyväksytty toiminnankehittäjä) -ohjelma on Kauppakamarin ja Seedin yhdessä toteuttama yhteiskunnallinen ohjelma, jonka tavoitteena on uudistaa Suomi valmentamalla yrityksiin seuraavan viiden vuoden aikana tuhat mustan vyön uudistajaa.

Future CEO -hankkeen tavoitteena on auttaa suomalaisia yrityksiä pärjäämään helpottamalla toimitusjohtajien oppimista. Future CEO -tutkimus tehtiin ensimmäisen kerran 2016, jolloin tutkittiin yli 100 henkeä työllistävien yritysten toimitusjohtajia arvoketjussa hallitus - toimitusjohtaja - johtoryhmä. Tutkimus toteutetaan vuorovuosin suurille ja pk-yrityksille. 

Yrittäjästä omistajaksi -hanke tarjoaa apua yrittäjyyden ja omistajuuden murroskohdassa oleville yrityksille. Hankkeeseen kuuluu Hyvä omistaja -valinta, joka toteutettiin ensimmäisen kerran 2016 , ja sen jälkeen vuosittain.

Muuta
-----

Parkkinen oli mukana Nelosella vuonna 2007 esitetyssä *Kuka, mitä, häh?* -keskusteluohjelmassa ja tammi–huhtikuussa 2011 MTV3:lla esitetyn *Keksijätehtaan* studioraadissa yhdessä Jethro Rostedtin ja Paola Suhosen kanssa.

Parkkinen on listattu vuoden 2010 tivi-vaikuttajiin. Tietoviikko kokosi jälleen kerran oman alansa 100 vaikutusvaltaisinta henkilöä tivi-vaikuuttajat -listalle.

Parkkinen oli 10 finalistin joukossa vuoden 2011 innovaatiojohtajaksi Microsoft Business Summit -valinnassa.*lähde?*

Vuonna 2005 MAT-säätiö nimesi Parkkisen Mainonnan monitahoksi elämäntyöstään markkinointiviestinnän parissa.

Lähteet
-------

* Kuka kukin on 2009, s. 769. Parkkinen, Marko. Helsinki: Kustannusosakeyhtiö Otava, 2008. ISBN 978-951-1-21965-1
* Nykypäivä 11/2011.

### Viitteet

1. ↑  Marianna Laiho: Liike-elämälläkin on vastuu lapsista, Lapsen Maailma 10 / 2008, s. 10–13. Viitattu 25.5.2014.
2. ↑  Verso Foodin tuote on ehdottomasti loppuvuoden tärkein lanseeraus, Kauppalehti 25.8.2016
3. ↑  Leena Saarinen sai kahdet näyttävät potkut, kunnes osui yrityksellään kultasuoneen – nyt Härkis on miljoonabisnes *Helsingin Sanomat*.  10.12.2016. Viitattu 4.1.2017.
4. ↑  Kauppalehti: Härkis nosti Verso Foodin kymmenen nopeimmin kasvavan yhtiön joukkoon *Maaseudun Tulevaisuus*. Viitattu 6.10.2017.
5. ↑  Verso Food ja Härkis kulkevat omaa polkua maailmalle - Kauppapolitiikka – Kansainvälisen kaupan aikakauslehti *Kauppapolitiikka – Kansainvälisen kaupan aikakauslehti*.  16.3.2017. Viitattu 6.10.2017. (englanniksi)
6. ↑  Taito United. Viitattu 25.5.2014.
7. ↑  Biomassa on tulevaisuuden muovi - ja paljon enemmän *Kauppalehti*.  3.11.2018. Viitattu 7.11.2018.
8. ↑  Rantakaislan asukkaat ja omaiset nauttivat kesästä Suninsalmella - Torstai-lehti *www.torstai-lehti.fi*. Viitattu 6.10.2017.
9. ↑  Palveluksessa Suomi Oy:n työntekijälle vuoden hoitoteko palkinto! - Ratkaisutoimisto Seedi *seedi.fi*. Viitattu 6.10.2017.
10. ↑  Digiraksa Oy
11. ↑  Muuttovalmiissa talopaketeissa piilee riskejä – näin vältät virheet talon rakennuttamisessa *Helsingin Sanomat*.  11.9.2016. Viitattu 6.10.2017.
12. ↑  Reduce cost from lobby services - Business Butler *Business Butler*. Viitattu 6.10.2017.
13. ↑  Elina Hakola: Sarjayrittäjä Parkkisen uusin hanke: Oravanpesä. Markkinointi & Mainonta 4.11.2009. Viitattu 25.5.2014.
14. ↑  Paul Öhrnberg: Fekman ja Dogipedia joutuvat (otsikon loppuosa puuttuu), Kauppalehti Oma yritys -liite 14. joulukuuta 2010. Viitattu 25.5.2014.
15. ↑  Valittiin toimitusjohtajaksi, kieltäytyi tehtävästä - mistä on kyse? Tietoviikko, alun perin Irmeli Salo / Talouselämä. Talentum 2010. Viitattu 25.5.2014.
16. ↑  Juha-Matti Mäntylä: Pikkuhiluilla bisnestä, Talouselämä 21.5.2010. Viitattu 25.5.2014.
17. ↑  Matti A. Kallio: Tuoksuvat korut aktivoivat muistoja, Teollisuus nyt 2/2009. Viitattu 25.5.2014.
18. 1 2  Marko Parkkisen uudet verkot *Talouselämä*.  12.11.2007. Talouselämä. Viitattu 2.6.2010.
19. ↑  Mikko Metsämäki: Tapaus Parkkinen, News to Screen teki miljoonatappiot. Markkinointi & Mainonta 13.8.2009. Viitattu 25.5.2014.
20. 1 2   *www.kauppalehti.fi*. Viitattu 6.10.2017.
21. ↑  Luke Upton: How Paptic aim to Finnish our damaging dependence on plastic bags. *biobasedworldnews.com*. Viitattu 6.10.2017. (englanniksi)
22. ↑  Vuosikertomus 2011, Zeeland, s. 27. Viitattu 25.5.2014.
23. ↑  Luovia nielaisi Nitro FX:n, Markkinointi & Mainonta 16.12.2009. Viitattu 25.5.2014.
24. ↑  Suomalainen asevelvollisuus. Puolustusministeriö 2010, sivu 1. ISBN 978-951-25-2136-4. Viitattu 25.5.2014.
25. ↑  Huomisen ruoka – ehdotus kansalliseksi ruokastrategiaksi, Ruokastrategian valmistelun johtoryhmä 2010, s. 3. Viitattu 25.5.2014.
26. ↑  Parkkinen kasvattaa johtajia, Seedin Marko Parkkinen yhteistyökumppaneineen rakensi Esimiehestä johtajaksi -ohjelman, joka on suunnattu uusille esimiehille. Fakta 4/2012 s. 31. Viitattu 25.5.2014.
27. ↑  Paul Öhrnberg: Smartumista tuli Suomen ravistavin yritys, Kauppalehti 1.4.2014. Viitattu 25.5.2014.
28. ↑  Anna Juvonen: Slushin Miki Kuusi on Vuoden Uudistaja, Kauppalehti 9.2.2014. Viitattu 25.5.2014.
29. ↑  Kehittäjä
30. ↑  Future CEO 2017 *Future CEO 2017*. Viitattu 6.10.2017.
31. ↑  Juhani, 51, on tyypillinen suomalainen toimitusjohtaja – ja hän elää kuplassa *Helsingin Sanomat*.  17.2.2016. Viitattu 6.10.2017.
32. ↑   *www.kauppalehti.fi*. Viitattu 6.10.2017.
33. ↑   *www.kauppalehti.fi*. Viitattu 6.10.2017.
34. ↑  Hyvä omistaja - Yrittäjästä omistajaksi *Yrittäjästä omistajaksi*. Viitattu 6.10.2017.
35. ↑  Keksijätehdas tarjoaa katsojalle kurkistuksen tulevaisuuteen, MTV3 3.11.2011. Viitattu 23.5.2014.
36. ↑  Tässä ovat vuoden 2010 tivi-vaikuttajat, Tietoviikko 14.12.2010. Viitattu 23.5.2014.
37. ↑  Heimo Hatakka: Marko Parkkisesta Monitaho, Markkinointi & Mainonta 24.10.2005. Viitattu 23.5.2014.